**Temakveld 2: Hjelp jeg har en tenåring i huset.**

(Deler av teksten er hentet fra Konfirmantbibelens Lærerveiledning s. xx)

Disse kveldene holdes i samme uke og er samtalekvelder for gutter og jenter med foreldre, hver for seg. Målet er å sette fokus på livet de har sammen, hva som er fint og hva som er utfordrende. Det er også en anledning å sette tro på dagsorden, og vise dem at dette kan vi snakke sammen om.

***Velkommen*** – Introduksjon av kveldens tema – alle forsyner seg meg litt å spise og drikke når de kommer inn.

***Første delen av kvelden*** foregår i grupper av foreldre og grupper av ungdom, som er organisert i hver sin del av rommet. (ca 40 minutter til sammen)

Spørsmålene skal drøftes i grupper på 6-8 foreldre/tenåringer og det velges en sekretær for hvert spørsmål. Sekretæren referer fra gruppa uten å nevne navn. Dersom det er uenighet, så sier dere at de fleste mente at, noen mente at og en sa at. Hvert spørsmål oppsummeres før en går videre til neste.

Gruppespørsmålene i denne delen er:

1. Hva er typisk for tenåringer/tenåringsforeldre?
2. Når er det koselig og godt å være hjemme hos deg, og når er det slett ikke god tone i hjemmet ditt?
3. Hva tenker foreldrene dine/ungdommen din om Gud/kirke/kristendom?
4. hva ville du gjerne snakke med de voksne/barna om hvis du fikk anledning?

(Dersom det er vanskelig å si det de har snakket om høyt, kan det skrives ned og gis til en av lederne)

Pause (5 min)

***Hva er livet? og Hvem er Gud?*** *(ca. 45 minutter til sammen)****?***

*Hva er livet?* En billedserie med fotografier vises på skjerm (symbolske og konkrete bilder om hvordan livet kan ses). Ha gjerne musikk i bakgrunnen.

Alle blir bedt om å kjenne etter hvilke bilder som treffer dem, og de må huske noen siden det kan hende at deres bilde allerede er tatt når det er deres tur.

Alle bildene er i pausen lagt i laminert utgave utover noen bord.

Avhengig av hvor store grupper dere velger å dele i og tiden dere har til disposisjon, så kan hver enkelt velge ett eller to bilder.

Samtaler innen familien, tre-fire familier i hver gruppe. Metode: samtale ut fra fotografier. Alle viser fram sitt bilde og forteller hvorfor de valgte akkurat dette eller disse bildene. Ledere fordeler seg, velger også bilder. Ingen plenumsoppsummering.

*Hvem er Gud?* Ny bildeserie vises, samme prosedyre som ovenfor.

***Liturgisk avslutning*** i kirkerommet (15.min). Gudsperlen